== Produkter ==
[[Fil:Movia bus line 640 at Vordingborg Station.jpg|thumb|Almindelige buslinjer har helt gule busser.]]
Movia opererer med en række forskellige typer af linjer, hvor linjeføring, hyppighed, standsningsmønstre og bussernes størrelse og indretning varierer efter passagerernes behov. Busserne er som standard gule, men nogle produktkategorier benytter særlige farver, især på hjørnerne. På busser i almindelig rutedrift stiges ind ad fordøren og ud af midter- og bagdøre. Undtagen er [[linje 5C]] og [[A-bus (København)|A-busserne i København]], hvor der er fri ind- og udstigning ad alle døre.<ref>[https://www.moviatrafik.dk/presse/presse-og-nyheder?vis=300488813024751 ''Nyt Bynet starter på søndag med fri ind- og udstigning i de storkøbenhavnske A-busser''], Movia, 9. oktober 2021.</ref> [[Busstoppested|Stoppestederne]] er for det meste forsynet med standere i vejsiden med oplysninger om, hvor ofte busserne kører på de linjer, der betjener det. Standerne kan desuden være forsynet med skilte for de enkelte linjer øverst. Derudover kan der være [[læskærm]]e med bænke. Nogle steder er standerne indbygget i læskærmene.
Historie Foreninger Organisationer